Torre Pachecoko istiluak (2025)

Torre Pachecoko istiluak Murtziako Erkidegoko Torre Pacheco herrian, Espainian, 2025eko uztailaren 12an eman ziren islamofobiak eragindako arazoak izan ziren. Gertakizunak bost zauritu eta zortzi atxilotu utzi zituzten ostiral ondorengo Torre Pachecon tentsioz beteriko gauetan. Iskanbilak aste bat baino gehiago luzatu ziren.

 Gertakizunak 
Antza denez istiluak 68 urteko bizilagun batek erasoa jaso ostean sortu ziren. Izan ere, gazte magrebtar batzuek bat-batean eraso ziotela salatu zuen.https://www.diariovasco.com/politica/detienen-dos-tres-implicados-agresion-anciano-torre-20250714095832-ntrc.html Erantzuteko eskuin muturreko taldeek musulmanen aurkako ehiza egitera deitu zuten. Vox alderdiak ere mobilizazioak bultzatu zituen. Sumar talde politikoak ikerketa bat abiatzea eskatu du, argitu nahi baitu loturarik ote dagoen sare sozialetan zabaldutako mezu arrazisten, VOX alderdiaren eta herrian izandako indarkeria-gertakarien artean.

Deialdia zela eta, Guardia Zibilak zabaldu ziren herrian. Espainiako Gobernuaren Ordezkaritzak jakinarazi zuenez, atxilotua izan zen gaztea Guardia Zibilaren agenteen aurka objektuak jaurtitzen harrapatu zuten istiluetan.https://www.diariovasco.com/politica/torre-pacheco-trata-frenar-espiral-violenta-agentes-20250714085923-ntrc.html Hiru adingabe daude atxilotuen artean, eta bizilagun marokoar bati eraso egitea eta kazetari baten soinu-ekipoan kalteak eragitea egotzi diete. Kazetariari ere eraso egin zioten, eta bi pertsona gehiago atxilotu zituzten, bizikleta-kaskoak modu susmagarrian zeramatzatela bide publikoan taldeka ibiltzen harrapatu zituztelako.https://orain.eus/eu/aktualitatea/gizartea/2025/07/14/sei-pertsona-atxilotu-dituzte-pacheco-dorrean-adingabe-marokoar-bati-kazetari-bati-eraso-egin-ondoren

Larrialdietarako zerbitzuek bost zauritu artatu zituzten: hiru zauritu ospitalera eraman zituzten, hasieran bertako osasun-zentro batean artatu ostean, traumatismoak zituztelako; beste biak, berriz, bertan artatu zituzten, zauri arinak baitzituzten, ebakiak eta kolpeak tartean.

 Hasierako erasotzaileak 
Torre Pachecoko 68 urteko gizon bati egindako erasoan inplikatutako ustezko hiru pertsonak, bi lehen egunetan. Hirugarren bat identifikatu zuten eta hori, antza, Ertzaintzak atxikotu du Errenterian. Irunera zihoan tren bat hartzera zihoala, antza denez, muga zeharkatzeko asmoz. Atxilotua Guardia Zibilaren esku utzi zuten. Azken atxiloketa horrekin joan den asteazkeneko erasoan ustez inplikatutako guztiak harrapatu dituzte. Beste bi atxilotuak udalerrian bizi ez ziren marokoarrak dira. Hiru atxilotuek zer egiten zuten eta erasoaren arrazoia zein izan zen ikertzen ari dira; izan ere, biktima ez zuten lapurtu, eta jo baino ez zuten egin.https://orain.eus/eu/aktualitatea/gizartea/2025/07/14/errenterian-atxilotu-dute-pacheco-dorrean-gizon-bati-egindako-erasoan-hirugarren-inplikatua

 Erreferentziak 

 Kanpo estekak 
 :Eskuin muturreko talde batek Torre Pachecoko kebab baten aurkako erasoa.

Kategoria:Islamofobia
Kategoria:2025 Espainian
Kategoria:Torre Pacheco
Kategoria:2025eko protestak
Kategoria:Arrazismoa Espainian